stanford-oval/wikipedia huggingface dataset:
อุทกภัยในประเทศไทย พ.ศ. 2554
ผลกระทบและความเสียหาย > การสาธารณสุข

ปัญหายาขาดแคลนและปัญหาโรคที่มากับน้ำ รวมถึงสุขภาพจิตของประชาชนมีเพิ่มขึ้นในช่วงอุทกภัย เช่น ที่โรงพยาบาลศรีสะเกษประสบปัญหาการขาดยาและเวชภัณฑ์ หลังโรงงานในเขตจังหวัดปริมณฑลถูกน้ำท่วม ส่งผลให้โรงพยาบาลต้องลดปริมาณการจ่ายยาให้ผู้ป่วยเรื้อรัง จากครั้งละ 3 เดือน เป็น 1 เดือน และหมุนเวียนยาร่วมกับโรงพยาบาลใกล้เคียง เพื่อช่วยกระจายยาให้คนไข้ คณะกรรมการอาหารและยาอำนวยความสะดวกเป็นผู้สั่งยาโดยตรงกับบริษัทในต่างประเทศ หากเกิดกรณีที่ผู้ประกอบการหรือเภสัชกรต้องการยานั้น ๆ ขณะที่กระทรวงสาธารณสุขพบผู้ประสบอุทกภัยเจ็บป่วยแล้ว 1.6 ล้านราย ส่วนใหญ่เป็นโรคน้ำกัดเท้า ผื่นคัน ไข้หวัดใหญ่
วันที่ 20 ตุลาคม พ.ศ. 2554 กรมป้องกันและบรรเทาสาธารณภัยเตือนอันตรายจากสัตว์มีพิษในช่วงน้ำท่วม พร้อมกับแนะนำวิธีป้องกันสัตว์มีพิษเข้ามาในบ้าน
วันที่ 9 พฤศจิกายน พ.ศ. 2554 นายแพทย์พรเทพ ศิริวนารังสรรค์ อธิบดีกรมควบคุมโรค เปิดเผยสถานการณ์ผู้ถูกไฟฟ้าดูดจากภาวะน้ำท่วมล่าสุดว่า ขณะนี้ตัวเลขที่รายงานอย่างเป็นทางการของผู้ถูกไฟฟ้าดูดอยู่ที่ 45 รายแล้ว ซึ่งหากไม่มีการดำเนินการ อาจจะเพิ่มขึ้นเกือบถึง 100 รายได้ ซึ่งที่ผ่านมาไม่เคยมีประเทศใดมีผู้เสียชีวิตจากไฟฟ้าดูดในช่วงอุทกภัยมากเท่านี้มาก่อน
วันที่ 17 พฤศจิกายน พ.ศ. 2554  ในงานประชุมเชิงปฏิบัติการโครงการ "ผนึกกำลัง ร่วมใจ สู้ภัยน้ำท่วม" กระทรวงสาธารณสุข รายงานว่า มีจำนวนผู้ประสบภัยที่เข้ารับการคัดกรองสะสม 119,237 ราย ในจำนวนนี้มีความเครียดสูง 6,704 ราย ซึมเศร้า 8,317 ราย และผู้ที่มีความเสี่ยงต่อการฆ่าตัวตาย 1,441 รายแล้ว นอกจากนี้ ยังได้รายงานยอดผู้เสียชีวิตจากสถานการณ์อุทกภัย โดยเป็นข้อมูลจากกรมควบคุมโรค กระทรวงสาธารณสุข และสถาบันนิติเวชวิทยา สำนักงานตำรวจแห่งชาติ มียอดผู้เสียชีวิต 728 รายแล้ว เป็นการเสียชีวิตจากไฟฟ้าดูด 102 ราย จมน้ำเสียชีวิตและอื่น ๆ 626 ราย สูญหาย 2 ราย
วันที่ 23 พฤศจิกายน พ.ศ. 2554 นายแพทย์ภาสกร อัครเสวี ผู้อำนวยการสำนักระบาดวิทยา กรมควบคุมโรค กล่าวว่า ขณะนี้ยอดรวมของผู้ที่ถูกไฟฟ้าช็อตและดูดเสียชีวิต จากสถานการณ์น้ำท่วมนั้นอยู่ที่ 102 ราย พบว่า 73% ของผู้เสียชีวิตถูกไฟดูดไฟฟ้าช็อตในที่พักอาศัยของตน พื้นที่ที่มีเกิดเหตุมากที่สุด คือ จังหวัดนนทบุรี จังหวัดปทุมธานี กรุงเทพมหานครและจังหวัดพระนครศรีอยุธยาอยุธยาตามลำดับ
วันที่ 10 ธันวาคม พ.ศ. 2554 รายงานสรุปของศูนย์ปฏิบัติการรองรับเหตุฉุกเฉิน กรมบรรเทาและป้องกันสาธารภัยแจ้งว่ามีผู้เสียชีวิตจากไฟฟ้าช็อตทั้งหมดทั่วประเทศ 48 ราย น้ำพัด 26 ราย เรือล่ม 22 ราย จมน้ำ 568 ราย
โฆษกยูนิเซฟแนะนำให้ทุกคนอยู่ห่างจากแหล่งน้ำให้มากที่สุดเท่าที่จะทำได้
ผลกระทบและความเสียหาย > การขนส่งคมนาคม

วันที่ 6 ตุลาคม พ.ศ. 2554 ทางหลวงแผ่นดินหมายเลข 32 (ถนนสายเอเชีย) ปิดการจราจรเพราะน้ำท่วมจนรถไม่สามารถสัญจรได้
วันที่ 19 ตุลาคม พ.ศ. 2554 กรมทางหลวงรายงานว่า น้ำท่วมถนน 117 สายทาง ในพื้นที่ 21 จังหวัด ซึ่งในจำนวนนี้ผ่านได้ 49 สายทาง ผ่านไม่ได้ 88 สายทาง
การบินไทยได้จัดเที่ยวบินพิเศษจากท่าอากาศยานสุวรรณภูมิไปยังท่าอากาศยานพิษณุโลกเมื่อกลางเดือนตุลาคม เพื่อช่วยเหลือเจ้าหน้าที่และผู้ประสบอุกภัยในพื้นที่ในราคาต้นทุน ได้แก่ เที่ยวบิน TG8706 และ TG8707 เบื้องต้นจะสิ้นสุดทำการบินวันที่ 31 ตุลาคม พ.ศ. 2554 นายกรัฐมนตรียิ่งลักษณ์ ชินวัตรได้ขอให้การบินไทยเพิ่มเที่ยวบินลงภาคใต้และพิจารณาราคาเป็นพิเศษ เพราะเป็นห่วงว่าหากน้ำท่วมเส้นทางพระราม 2 แล้วจะทำให้การเดินทางจากกรุงเทพมหานครไปภาคใต้ไม่สะดวก วันที่ 11 พฤศจิกายน พ.ศ. 2554 ดร.ปิยสวัสดิ์ อัมระนันทน์ กรรมการผู้จัดการใหญ่การบินไทย ประกาศลดราคาตั๋วโดยสารทางเครื่องบิน 47-58% จากราคาปกติ เปิดจำหน่ายระหว่างวันที่ 11 พฤศจิกายน - 10 ธันวาคม พ.ศ. 2554 ในเส้นทางกรุงเทพมหานครสู่ทุกจุดบินของการบินไทยในภาคใต้
องค์การขนส่งมวลชนกรุงเทพเปลี่ยนเส้นทางรถโดยสารประจำทางในกรุงเทพมหานครและปริมณฑล ส่งผลให้ผู้โดยสารไม่ได้รับความสะดวกในการเดินทาง นอกจากนี้ยังมีบริการรถสาธารณะบนทางด่วน ขณะที่การทางพิเศษแห่งประเทศไทยขอความร่วมมือไม่ให้ใช้ทางด่วนเป็นที่จอดรถ แต่ประชาชนยังจอดรถบนทางด่วน ซึ่งทำให้เกิดอุบัติเหตุ และเสี่ยงต่อการถูกโจรกรรม รวมทั้งทำให้ทางด่วนยกระดับหลายเส้นทางมีการจราจรแออัด เพราะรถจอดซ้อนคันหรือจอดบริเวณทางขึ้นและลงทางด่วน
วันที่ 2 พฤศจิกายน พ.ศ. 2554 ศูนย์ควบคุมและสั่งการการจราจร บชน. (บก.02) สั่งปิดถนน 29 สายรอบกรุงเทพมหานครและปริมณฑล รวมถึงแนะนำเส้นทางที่ควรหลีกเลี่ยงยังคงเพิ่มขึ้นอย่างต่อเนื่องจนเมื่อวันที่ 5 พฤศจิกายน พ.ศ. 2554 มีเส้นทางที่สั่งปิดทั้งหมด 50 เส้นทาง แบ่งเป็นปิดตลอดเส้นทาง 17 เส้นทาง ปิดไม่ตลอดเส้นทาง 21 เส้นทาง ควรหลีกเลี่ยง 21 เส้นทาง วันที่ 6 พฤศจิกายน พ.ศ. 2554 ถนนเศรษฐกิจในอำเภอกระทุ่มแบน จังหวัดสมุทรสาคร เจ้าหน้าที่ตำรวจได้สั่งปิดการจราจร
วันที่ 7 พฤศจิกายน พ.ศ. 2554 เจ้าหน้าที่ตำรวจกรุงเทพมหานครได้สั่งขยายการปิดจราจรใน 5 เส้นทางเดิมโดยปิดการจราจรในถนนเหล่านี้มากขึ้นและเพิ่มการปิดจราจรไม่ตลอดสาย  1 เส้นทางและแนะนำให้หลีกเลี่ยงอีก 5 เส้นทาง วันเดียวกัน เจ้าหน้าที่ตำรวจได้ปิดการจราจรถนนเพชรเกษมบริเวณปากซอยวัดเทียนดัดและซอยหมอศรี ฝั่งขาเข้ากรุงเทพมหานครในอำเภอสามพราน จังหวัดนครปฐม ในขณะที่จังหวัดนนทบุรีปิด 7 เส้นทางรวมถึงการทางพิเศษตั้งแต่วันที่ 26 ตุลาคม พ.ศ. 2554 โดยปิดเป็นบางช่วง
วันที่ 15 พฤศจิกายน พ.ศ. 2554 ปิยะวัฒน์ มหาเปารยะ รองกรรมการผู้จัดการใหญ่ บริษัท ไปรษณีย์ไทย จำกัด เปิดเผยว่า ปัญหาน้ำท่วมส่งผลให้สำนักงานไปรษณีย์ถูกน้ำท่วม 38 แห่ง จากทั้งหมด 1,200 แห่ง มีไปรษณีย์ภัณฑ์ธรรมดาตกค้างประมาณ 1.5 ล้านชิ้น จากปกติซึ่งจะมีไปรษณียภัณฑ์หมุนเวียนวันละ 5 ล้านชิ้น ทำให้มียอดจดหมายตกค้างเฉลี่ย 1 ใน 3 ของปริมาณงานที่ต้องนำจ่าย แต่บริษัทฯ ยังเปิดทำงานตามปกติ ส่วนพื้นที่ที่ไม่สามารถเข้าไปจ่ายไปรษณีย์ภัณฑ์ได้เจ้าหน้าที่จะเปิดถุงเมล์เพื่อนำจดหมายไปคัดแยกตามเขตพื้นที่แล้วเรียงลำดับตามหน้าซองที่จ่าไว้ และเมื่อระดับน้ำลดจะให้บุรุษไปรษณีย์รีบนำส่งจดหมายให้ถึงมือผู้รับทันที
ที่ท่าอากาศยานดอนเมืองเครื่องบินของกองทัพอากาศและการบินไทยที่อยู่ในช่วงซ่อมบำรุงมีปัญหาในการขนย้ายเนื่องจากไม่สามารถขึ้นบินได้จึงเสียหายจากเหตุการณ์น้ำท่วมท่าอากาศยาน
ปฏิกิริยา > ภายในประเทศ > การประกาศภาวะฉุกเฉินและภาวะภัยพิบัติ

มีการประกาศภาวะฉุกเฉิน ดังนี้ จังหวัดนครสวรรค์ทั้งจังหวัด, จังหวัดปทุมธานี 2 อำเภอ, จังหวัดตาก จังหวัดลำปาง และจังหวัดลพบุรีทั้งจังหวัด วันที่ 15 ตุลาคม พ.ศ. 2554 กรมป้องกันและบรรเทาสาธารณภัยได้ประกาศภาวะฉุกเฉิน ในเขตมีนบุรี กรุงเทพมหานคร  นับเป็นการยกระดับประกาศภายหลังที่ประกาศเป็นเขตภัยพิบัติฉุกเฉินไว้เรียบร้อยแล้ว ตลอดจนมีการประกาศภาวะภัยพิบัติในกรุงเทพมหานคร 17 เขต ประกาศวันที่ 12 ตุลาคม 2554, จังหวัดชลบุรี 10 อำเภอ ประกาศ 30 กันยายน 2554, จังหวัดบุรีรัมย์ 6 อำเภอ ประกาศ 2 ตุลาคม 2554, จังหวัดสมุทรสาคร 3 อำเภอ ประกาศ 7 ตุลาคม 2554, จังหวัดขอนแก่น 26 อำเภอ และจังหวัดภูเก็ตประกาศภัยพิบัติจากดินถล่มทั้งจังหวัด ประกาศเมื่อ 5 ตุลาคม 2554, จังหวัดน่าน ประกาศ 10 อำเภอ และจังหวัดจันทบุรี 8 อำเภอ
จนถึงวันที่ 8 พฤศจิกายน กรมป้องกันและบรรเทาสาธารณภัยได้ประกาศภาวะภัยพิบัติฉุกเฉินตามระเบียบกระทรวงการคลังในกรุงเทพมหานครรวม 32 เขต ต่อมาวันที่ 26 พฤศจิกายน จังหวัดนราธิวาส] ได้ประกาศพื้นที่ภัยพิบัติทั้งจังหวัด วันที่ 27 พฤศจิกายน จังหวัดปัตตานี ได้ประกาศพื้นที่ภัยพิบัติ ทั้งจังหวัด
ธนาคารแห่งประเทศไทยรายงานเมื่อ วันที่ 17 พฤษภาคม พ.ศ. 2555 ว่าไม่มีจังหวัดไหนเลยที่ไม่ประกาศภาวะภัยพิบัติฉุกเฉิน โดยจังหวัดที่ประกาศน้อยที่สุดได้แก่จังหวัดสมุทรสงคราม ต่อมาเรื่องการประกาศพื้นที่ภัยพิบัติถูกมองว่าเพื่อให้ได้เงินเข้าจังหวัดที่ประกาศภัยพิบัติและมีการทุจริต
ปฏิกิริยา > ภายในประเทศ > การประท้วงปิดถนน

วันที่ 6 ตุลาคม พ.ศ. 2554 ชาวบ้านในตำบลบึงคำพร้อย อำเภอลำลูกกา จังหวัดปทุมธานีกว่า 100 คน รวมตัวกันปิดถนนบริเวณสะพานสายไหมหทัยราษฎร์ แขวงและเขตสายไหม เพื่อเรียกร้องให้กรุงเทพมหานครเปิดประตูระบายน้ำขึ้นอีก 20 เซนติเมตร หลังชาวบ้านในพื้นที่ถูกน้ำท่วมขังมานานกว่า 2 เดือนแล้ว
วันที่ 20 พฤศจิกายน พ.ศ. 2554 ผู้ประสบภัยน้ำท่วมในอำเภอบางใหญ่ อำเภอบางบัวทอง อำเภอไทรน้อยและอำเภอบางกรวย จังหวัดนนทบุรี กว่า 200 คน ได้รวมตัวประท้วงปิดถนนหน้าศาลากลางจังหวัดนนทบุรี เรียกร้องต้องการพบวิเชียร พุฒิวิญญู ผู้ว่าราชการจังหวัด เพื่อทวงถามความคืบหน้าในการเปิดประตูน้ำตามคลองต่าง ๆ ในพื้นที่ หลังเคยมีการเจรจาตกลงกันว่าชาวบ้านจะสามารถกลับเข้าบ้านพักในวันที่ 1 ธันวาคม นี้ เจ้าหน้าที่ตำรวจนับร้อยต้องมารักษาความสงบ เนื่องจากกลุ่มผู้ชุมนุมกีดขวางเส้นทางการจราจร
วันที่ 25 พฤศจิกายน พ.ศ. 2554 ชาวบ้านซอยรามอินทรา เลขคี่ ซอย 1 - 39 เดินรวมตัวเข้าปิดถนนรามอินทราซอย 5 หลังจากส่งตัวแทนเข้าหารือกับผู้อำนวยการเขตบางเขน และผู้อำนวยการกองพัฒนาการระบบหลัก สำนักการระบายน้ำ กรุงเทพมหานคร แล้วยังไม่ได้ข้อสรุปที่ชัดเจนเรื่องวิธีการระบายน้ำ
วันที่ 1 ธันวาคม พ.ศ. 2554 ที่ปากซอยพหลโยธิน 48 มีชาวบ้านจากชุมชนพหลโยธิน 48 แขวงอนุสาวรีย์ เขตบางเขน จำนวนกว่า 200 คน  ชุมนุมประท้วงหลังถูกน้ำท่วมขังภายในซอยสูงกว่า 1 เมตร นานกว่า 1 เดือน ผู้ประท้วงเรียกร้องให้ติดตั้งเครื่องสูบน้ำบริเวณชุมชน เพื่อเร่งระบายน้ำลงคลองสอง และให้เร่งติดตั้งเครื่องสูบน้ำที่ประตูระบายน้ำคลองลาดพร้าว เพื่อระบายน้ำที่ท่วมชุมชนโดยเร็ว พร้อมกับขอพบตัวแทนจาก ศปภ. หรือกรุงเทพมหานคร ต่อมาทางกลุ่มผู้ประท้วงได้ปิดถนนพหลโยธินขาเข้า หลังจากไม่มีตัวแทนมาเจรจา จนกระทั่ง ดร.อานนท์ สนิทวงศ์ ณ อยุธยา กรรมการและเลขานุการ ในคณะกรรมการ ยุทธศาสตร์เพื่อวางระบบการบริหารจัดการทรัพยากรน้ำ (กยน.) เป็นตัวแทนจาก ศปภ. เดินทางมาพบกลุ่มผู้ประท้วงและเจรจา กระทั่งผู้ประท้วงพอใจและสลายตัว
วันที่ 4 ธันวาคม พ.ศ. 2554 ชาวบ้านตำบลกระทุ่มล้ม อำเภอสามพราน จังหวัดนครปฐม รวมตัวปิดถนนพุทธมณฑล สาย 4 เรียกร้องหน่วยงานที่เกี่ยวข้องเร่งแก้ปัญหาน้ำท่วม เนื่องจากในพื้นที่ ต.กระทุ่มล้ม มีน้ำท่วมขังนานกว่า 1 เดือน และกำหนดระยะเวลาแก้ไขปัญหาภายใน 3 วัน โดยนายกเทศมนตรีเมืองกระทุ่มล้มเข้าเจรจากับกลุ่มชาวบ้าน เบื้องต้นชาวบ้านเสนอข้อเรียกร้อง 5 ข้อ ด้านนายกเทศมนตรี กล่าวว่า จะพยายามทำตามข้อเรียกร้อง โดยชาวบ้านบางส่วนต้องการให้ตอบสนองข้อเรียกร้องทันที
ปฏิกิริยา > ภายในประเทศ > การเมือง

สมาชิกสภาผู้แทนราษฎรพรรคเพื่อไทยขัดแย้งกันเองถึงขั้นต้องให้หัวหน้าพรรคช่วยเจรจาและเป็นสักขีพยาน และมีการตำหนิการทำงานของหม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานคร โดยเฉพาะจากคุณหญิงสุดารัตน์ เกยุราพันธุ์ และจิรายุ ห่วงทรัพย์ ดร.ปลอดประสพ สุรัสวดี
หม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานคร ให้สัมภาษณ์แก่นักข่าวตัดพ้อว่า รัฐบาลไม่ค่อยให้การช่วยเหลือ เช่น มอบกระสอบทรายและเครื่องสูบน้ำล่าช้า ต่อมา ปรเมศวร์ มินศิริ เจ้าของเว็บไซต์ thaiflood ได้ประกาศลาออกจากศูนย์ช่วยเหลือผู้ประสบภัยเพราะไม่พอใจที่หน่วยงานของรัฐไม่ยอมเปิดเผยข้อมูลเชิงลึกและไม่ให้ร่วมเข้าประชุม
พีระศักดิ์ หินเมืองเก่า ผู้ว่าราชการจังหวัดปทุมธานี ถูกย้ายให้ไปเป็นผู้ตรวจราชการโดยระบุในคำสั่งกระทรวงมหาดไทย ที่ 522/2554  ด้วยเหตุผลว่า จำเป็นและเพื่อประโยชน์ของทางราชการในการแก้ไขปัญหาความเดือดร้อนของประชาชนอันเนื่องมาจากสถานการณ์อุทกภัย วาตภัย และดินโคลนถล่ม และมอบหมายให้ปฏิบัติหน้าที่ในการประสานราชการระหว่างกระทรวงมหาดไทยกับศูนย์ปฏิบัติการช่วยเหลือผู้ประสบอุทกภัย (ศปภ.) ลงวันที่ 24 ตุลาคม 2554
ผู้ว่าราชการกรุงเทพมหานครได้ย้ายโฆษกกรุงเทพมหานคร และอดีตโฆษกไปปฏิบัติตำแหน่งหน้าที่ที่ปรึกษาผู้ว่าราชการกรุงเทพมหานครและในวันที่ 21 ธันวาคม พ.ศ. 2554เจริญรัตน์ ชุติกาญจน์ ปลัดกรุงเทพมหานคร ได้ลงนามในคำสั่งย้ายวัชราภรณ์ กวยะปาณิก ผู้อำนวยการเขตบางเขน ไปช่วยราชการที่สำนักงานปลัดกรุงเทพมหานคร เนื่องจากการปฏิบัติหน้าที่บกพร่อง เนื่องจากตรวจสอบพบว่ามีการแจ้งเท็จเกี่ยวกับการกำจัดขยะในพื้นที่เขตบางเขนแก่ผู้ว่าราชการกรุงเทพมหานคร
ปฏิกิริยา > ภายในประเทศ > การให้ความช่วยเหลือ > ภาคเอกชน

อุทกภัยในครั้งนี้มีหน่วยงานของเอกชนอาทิ ปูนซิเมนต์ไทยได้จัดรถเพื่อรับส่งประชาชนที่ประสบอุทกภัย เครือเจริญโภคภัณฑ์ได้จัดถุงยังชีพเพื่อช่วยเหลือประชาชน ขณะที่เซเว่น อีเลฟเว่นจัดอาหารเพื่อบริการประชาชนเช่นเดียวกัน
วันที่ 13 พฤศจิกายน พ.ศ. 2554 บริษัท สิงห์ชัย อุตสาหกรรม จำกัด และเจ้าหน้าที่เทศบาลจังหวัดสมุทรสาครได้ร่วมมือกันเพื่อจัดทำโครงการคลองประดิษฐ์ขึ้น ใช้เงินลงทุนกว่า 3 ล้านบาท
ปฏิกิริยา > ต่างประเทศ

วันที่ 7 ตุลาคม พ.ศ. 2554 ฮิลลารี คลินตันได้แถลงผ่านทางเว็บไซต์กระทรวงต่างประเทศสหรัฐ แสดงความเสียใจและห่วงใยต่อเหตุการณ์น้ำท่วมที่เกิดขึ้นในหลายประเทศในภูมิภาคเอเชียตะวันออกเฉียงใต้ ในนามของประธานาธิบดีและประชาชนชาวสหรัฐ
วันที่ 16 ตุลาคม พ.ศ. 2554 เรือบรรทุกเครื่องบิน ยูเอสเอส จอร์จ วอชิงตัน (CVN-73) เช่นเดียวกับเรือแห่งกองทัพเรือสหรัฐอเมริกาอีกหลายลำถูกส่งมายังประเทศไทยเพื่อสนับสนุนปฏิบัติการบรรเทาสาธารณภัย แต่ไม่เป็นที่ทราบแน่ชัดว่ารัฐบาลไทยได้ร้องขอความช่วยเหลือจากกองทัพเรือสหรัฐอเมริกาไปยังรัฐบาลสหรัฐอเมริกาหรือไม่ จากท่าทีอันหลากหลายของรัฐบาลไทย จนถึงปัจจุบัน สหรัฐอเมริกายังไม่ได้รับการร้องขอความช่วยเหลืออย่างเป็นทางการ
วันที่ 9 พฤศจิกายน พ.ศ. 2554 กวาน มู เอกอัครราชทูตจีนประจำประเทศไทย มอบเครื่องสูบน้ำจำนวน 500 เครื่อง เรือติดรถยนต์ 685 ลำ ส่วนการสั่งซื้อเครื่องสูบน้ำเพิ่มเติมของรัฐบาลไทยนั้น เป็นการสั่งซื้อกับเอกชน ไม่ผ่านรัฐบาลจีน
สมเด็จพระราชาธิบดีฮัจญี ฮัสซานัล โบลเกียห์ มูอิซซัดดิน วัดเดาละห์ สุลต่านและสมเด็จพระราชาธิบดีแห่งประเทศบรูไน ทรงทราบข่าว จึงได้พระราชทานทรัพย์เป็นเงินจำนวน 100,000 ดอลลาร์สหรัฐ (หรือประมาณ 35,654,022.51 บาทไทย) โดยมี ดาโต๊ะ ดาพูกา ฮัจญี คามิส บิน ฮัจญี ทามิน เป็นตัวแทนมอบผ่านทาง สุรพงษ์ โตวิจักษณ์ชัยกุล เพื่อช่วยเหลือผู้ประสบภัยจากเหตุการณ์อุทกภัยในประเทศไทย พ.ศ. 2554
แหล่งข้อมูลอื่น

กรมอุตุนิยมวิทยา. Rainfall and severe flooding over Thailand in 2011 เก็บถาวร 2011-11-11 ที่ เวย์แบ็กแมชชีน
ภาพถ่ายจากดาวเทียม RADARSAT-2 เมื่อวันที่ 17 ตุลาคม พ.ศ. 2554 แสดงพื้นที่ประสบภัยพิบัติบริเวณภาคกลางของประเทศไทย
ภาพถ่ายดาวเทียมแสดงมวลน้ำเข้าท่วมท่าอากาศยานดอนเมืองและบริเวณใกล้เคียง เมื่อวันที่ 31 ตุลาคม พ.ศ. 2554
น้ำท่วมพื้นที่การเกษตรในจังหวัดลพบุรี วันที่ 9 ตุลาคม
วัดไชยวัฒนารามขณะน้ำท่วมถึงภายในวัด
นิคมอุตสาหกรรมหลายแห่งได้รับผลกระทบหนักจากอุทกภัย เป็นผลให้เกิดความขัดข้องในการผลิตและความขาดแคลนปัจจัยป้อนโรงงานทั่วโลก
มีการจัดที่พักชั่วคราวที่สนามกีฬา มหาวิทยาลัย โรงเรียน และอาคารรัฐบาลต่าง ๆ
รายชื่อละครโทรทัศน์ทางช่อง 7HD

ช่อง 7HD (ชื่อเดิม: สถานีโทรทัศน์สีกองทัพบกช่อง 7) เป็นช่องโทรทัศน์ที่มีรายการต่าง ๆ มากมาย รวมไปถึงละครที่มีมากมายหลายเรื่องและหลายช่วงเวลา เมื่อมีละครเรื่องหนึ่งจบหรืออวสานไปก็จะมีละครเรื่องใหม่มาออกอากาศแทน โดยละครแต่ละเรื่องจะมีนักแสดงนำและบทละครที่แตกต่างกันออกไป นอกจากนี้ ละครทางช่อง 7HD ที่อวสานไปเมื่อประมาณ 1 ปีครึ่ง ถึง 3 ปีที่แล้ว จะมาออกอากาศอีกครั้งในช่วงบ่ายวันจันทร์ถึงศุกร์ด้วย
ต่อไปนี้เป็นรายชื่อละครโทรทัศน์ที่ออกอากาศทางช่อง 7HD ตั้งแต่ พ.ศ. 2510 ถึงปัจจุบัน
รายชื่อบริษัทผู้ผลิตละครโทรทัศน์

| บริษัท | ชื่อผู้จัด |
| --- | --- |
บริษัท 9 บีเวอร์ ฟีล์ม จำกัด: โอลิเวอร์ บีเวอร์ และ พิเชษฐ ศรีราชา
บริษัท กันตนา กรุ๊ป จำกัด (มหาชน): จิตรลดา ดิษยนันท์
บริษัท กำลังดี ซอย 6 โปรดักชั่น จำกัด: วินัย ปฐมบูรณ์
บริษัท โกลด์ ซี.พี.จี. เอ็นเตอร์เทนเม้นท์ จำกัด: ฉลอง ภักดีวิจิตร และ พิมพ์สุภัค ภักดีวิจิตร
บริษัท พิเชษฐ โปรดักชั่น  จำกัด: พิเชษฐ ศรีราชา
บริษัท คนทีวี ไทยแลนด์ จำกัด: ชัยวุฒิ เทพวงษ์
บริษัท โคลีเซี่ยม อินเตอร์กรุ๊ป จำกัด: พรพิมล มั่นฤทัย
บริษัท บิณฑ์ บูม บิสซิเนส จำกัด: บิณฑ์ บรรลือฤทธิ์
บริษัท ดรีมเมอร์ส โซไซตี้ ครีเอชั่น จำกัด: เจษฎาภรณ์ ผลดี
บริษัท ดาราวิดีโอ จำกัด: สยาม สังวริบุตร
บริษัท ดีด้า วิดีโอ โปรดักชั่น จำกัด: สยม สังวริบุตร
บริษัท สกาย เอนเตอร์เทนเม้นท์ จำกัด: พุทธิดา ศิระฉายา
บริษัท เทโร เอ็นเตอร์เทนเม้นท์ จำกัด (มหาชน): ไบรอันลินด์เซ มาร์การ์
บริษัท นีโน่ บราเดอร์ส จำกัด: เมทนี บุรณศิริ และ ปณิตา ธรรมวัฒนะ
บริษัท ปภัสรา โปรดักชั่น จำกัด: ปภัสรา เตชะไพบูลย์
บริษัท ปรากฏการณ์ดี จำกัด: ชวลิต พงศ์ไชยยง
บริษัท โพลีพลัส เอ็นเตอร์เทนเม้นท์ จำกัด: อรพรรณ วัชรพล
บริษัท เฟิร์สคลาส เอ็นเตอร์เทนเม้นท์ จำกัด: พิมพ์อัปสร เทียมเศวต
บริษัท มงคลดี โปรดักชั่น จำกัด: ตะวัน จารุจินดา
บริษัท มากกว่าฝัน จำกัด: วีรภาพ สุภาพไพบูลย์ และ ศิริพิชญ์ วิมลโนช
บริษัท มีเดีย สตูดิโอ จำกัด: ชยานนท์ อุลิศ
บริษัท เมจิค อีฟ เอนเตอร์เทนเม้นท์ 2 จำกัด: โสภิตนภา ชุ่มภาณี และ พิมพ์มาดา บริรักษ์ศุภกร
บริษัท สามเศียร จำกัด: ไพรัช สังวริบุตร
บริษัท เอ.แอ็คท์ เอ็นเตอร์เทนเม้นท์ จำกัด: ศุภชัย ศรีวิจิตร
ละครเย็นก่อนข่าว > ปี 2539 : วันอังคาร - ศุกร์ เวลา 17.45 - 18.15 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| พันหนึ่งราตรี |  | ลิขิต เอกมงคล กัญญารัตน์ จิรรัชชกิจ | บริษัท ดีด้า วิดีโอ โปรดักชั่น จำกัด |
ละครเย็นก่อนข่าว > ปี 2540 : วันจันทร์ - อาทิตย์ เวลา 18.30 - 19.30 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| มณีเนื้อแท้ |  | คงกะพัน แสงสุริยะ พัชราภา ไชยเชื้อ | บริษัท ดีด้า วิดีโอ โปรดักชั่น จำกัด |
| ทายาทป๋องแป๋ง |  | อัษฎาวุธ เหลืองสุนทร ชุติพร ทรัพย์เสริมศรี | บริษัท ดีด้า วิดีโอ โปรดักชั่น จำกัด |
| มัจจุราชติงต๊อง |  | รัฐธรรมนูญ ศรีฤกษ์ กัญญารัตน์ จิรรัชชกิจ | บริษัท ดีด้า วิดีโอ โปรดักชั่น จำกัด |
| ภูตคนอลเวง |  | สันติสุข พรหมศิริ จินตหรา สุขพัฒน์ บิณฑ์ บรรลือฤทธิ์ ปภัสรา ชุตานุพงษ์ สาวิกา กาญจนมาศ | บริษัท ดีด้า วิดีโอ โปรดักชั่น จำกัด |
| สะใภ้ปฏิวัติ |  | วรุฒ วรธรรม วฤนดา สมศิริ | บริษัท อัครเอ็นเตอร์เทนเมนท์ จำกัด |
ละครเย็นก่อนข่าว > ปี 2541 : วันจันทร์ - อาทิตย์ เวลา 18.30 - 19.30 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| ชวนฝันพนันรัก |  | เอกรัตน์ สารสุข พัชราภา ไชยเชื้อ | บริษัท อัครเอ็นเตอร์เทนเมนท์ จำกัด |
| ชีวิตเปื้อนฝุ่น |  | นุติ เขมะโยธิน กมลชนก โกมลฐิติ |  |
| ผู้หมวดป๊อกแป๊ก |  | ยุทธพิชัย ชาญเลขา ชาช่า อัลเทอร์เมท | บริษัท ดีด้า วิดีโอ โปรดักชั่น จำกัด |
| กามเทพเล่นกล |  | อัษฎาวุธ เหลืองสุนทร สิริมา อภิรัตนพันธุ์ สุภาภรณ์ คำนวณศิลป์ สุรวุฑ ไหมกัน ศิขรินธาร พลายเถื่อน ไพโรจน์ สังวริบุตร บิณฑ์ บรรลือฤทธิ์ อรสา อิศรางกูรฯ ปนัดดา โกมารทัต | บริษัท ดีด้า วิดีโอ โปรดักชั่น จำกัด |
| 4 ผู้ยุ่งเหยิง |  | วรุฒ วรธรรม ปรายฟ้า สิริวิชชา | บริษัท อัครเอ็นเตอร์เทนเมนท์ จำกัด |
| ม่วยจ๋า |  | สวิช เพชรวิเศษศิริ สกาวใจ พูนสวัสดิ์ | บริษัท อัครเอ็นเตอร์เทนเมนท์ จำกัด |
| มะปรางข้างรั้ว |  | รัฐธรรมนูญ ศรีฤกษ์ สุภาภรณ์ แสงทอง | บริษัท อัครเอ็นเตอร์เทนเมนท์ จำกัด |
ละครเย็นก่อนข่าว > ปี 2542 : วันจันทร์ - อาทิตย์ เวลา 18.30 - 19.30 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| เจ้าสาวข้างถนน |  | วรุฒ วรธรรม สกาวใจ พูนสวัสดิ์ | บริษัท อัครเอ็นเตอร์เทนเมนท์ จำกัด |
| นางกวัก |  | วรุฒ วรธรรม วรนุช วงษ์สวรรค์ สุภาภรณ์ แสงทอง ปนิษฐา ตันทนาวิวัฒน์ | บริษัท อัครเอ็นเตอร์เทนเมนท์ จำกัด |
| ดาวกลางดง |  | สิทธิพร นิยม วรรณพร ฉิมบรรจง | บริษัท ดีด้า วิดีโอ โปรดักชั่น จำกัด |
| สาวน้อยร้อยมายา |  | สาริน บางยี่ขัน วรนุช วงษ์สวรรค์ | บริษัท ดีด้า วิดีโอ โปรดักชั่น จำกัด |
| กากับหงส์ |  | อัษฎาวุธ เหลืองสุนทร วฤนดา สมศิริ | บริษัท อัครเอ็นเตอร์เทนเมนท์ จำกัด |
| แก้วกินรี |  | รัฐธรรมนูญ ศรีฤกษ์ สิริมา อภิรัตนพันธุ์ | บริษัท อัครเอ็นเตอร์เทนเมนท์ จำกัด |
| รักเต็มร้อย |  | เขตต์ ฐานทัพ วรนุช วงษ์สวรรค์ | บริษัท ดีด้า วิดีโอ โปรดักชั่น จำกัด |
| แม่ย่านาง |  | วรรธนะ กัมทรทิพย์ วรรณพร ฉิมบรรจง | บริษัท ดีด้า วิดีโอ โปรดักชั่น จำกัด |
| พลับพลึงสีชมพู |  | รติพงษ์ ภู่มาลี พัชราภา ไชยเชื้อ | บริษัท ดีด้า วิดีโอ โปรดักชั่น จำกัด |
| รักฝันนิรันดร |  | นุติ เขมะโยธิน กมลชนก เขมะโยธิน | บริษัท อัครเอ็นเตอร์เทนเมนท์ จำกัด |
| รักสองภพ |  | สวิช เพชรวิเศษศิริ กัญญารัตน์ จิรรัชชกิจ พัชราภา ไชยเชื้อ | บริษัท อัครเอ็นเตอร์เทนเมนท์ จำกัด |
| พิศวาสอลเวง |  | เขตต์ ฐานทัพ วรนุช วงษ์สวรรค์ | บริษัท ดีด้า วิดีโอ โปรดักชั่น จำกัด |
| เทพบุตรสลัม |  | กรรชัย กำเนิดพลอย เมย์ เฟื่องอารมย์ ณัฐนันท์ คุณวัฒน์ จุฑามาศ จันทศร | บริษัท อัครเอ็นเตอร์เทนเมนท์ จำกัด |
| กองร้อย 501 |  | รัฐธรรมนูญ ศรีฤกษ์ คทรีน่า กลอส | บริษัท โคลีเซี่ยม อินเตอร์กรุ๊ป จำกัด |
ละครเย็นก่อนข่าว > ปี 2543 : วันจันทร์ - อาทิตย์ เวลา 18.30 - 19.30 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| นางเอกหลังบ้าน |  | สาริน บางยี่ขัน เพชรลดา เทียมเพ็ชร ทูน หิรัญทรัพย์ ดวงตา ตุงคะมณี สุภาภรณ์ คำนวณศิลป์ ปวีณา ชารีฟสกุล | บริษัท ดีด้า วิดีโอ โปรดักชั่น จำกัด |
| กามเทพลวง |  | เขตต์ ฐานทัพ คีตภัทร อันติมานนท์ บุณฑริก ทัสนารมย์ จุฑามาศ จันทศร แมงปอ ชลธิชา | บริษัท ดีด้า วิดีโอ โปรดักชั่น จำกัด |
| บัวแล้งน้ำ |  | ยุทธพิชัย ชาญเลขา สายธาร นิยมการณ์ | บริษัท อัครเอ็นเตอร์เทนเมนต์ จำกัด |
| ผมมากับพระ |  | เขตต์ ฐานทัพ อลิชา ไล่ศัตรูไกล อนัน อันวา | บริษัท เรด ดราม่า จำกัด |
| บ้านไร่เรือนตะวัน |  | รติพงษ์ ภู่มาลี สิริมา อภิรัตนพันธุ์ | บริษัท ดีด้า วิดีโอ โปรดักชั่น จำกัด |
| รักคุณเข้าแล้ว อย่างกระทันหัน |  | โอลิเวอร์ พูพาร์ท ชนิกา สุจริตกุล หาญส์ หิมะทองคำ ยุทธ ทองเจริญ อลิสา อินทุสมิต | บริษัท เจ เอส แอล โกลบอล มีเดีย จำกัด |
| คุณปู่ซู่ซ่า คุณย่าเซ็กซี่ |  | ศรัณยู วงษ์กระจ่าง ธัญญาเรศ รามณรงค์ | บริษัท พีดี วิดีโอ จำกัด |
| มัจจุราชจำแลง |  | อัษฎาวุธ เหลืองสุนทร มัณฑนา โห่ศิริ | บริษัท ดีด้า วิดีโอ โปรดักชั่น จำกัด |
| ร้ายเดียงสา | 9 ตุลาคม 2543 - 14 พฤศจิกายน 2543 | สวิช เพชรวิเศษศิริ อารยา เอ ฮาร์เก็ต | บริษัท ดีด้า วิดีโอ โปรดักชั่น จำกัด |
| แม่มดเจ้าเสน่ห์ | 15 พฤศจิกายน 2543 - 21 ธันวาคม 2543 | อัมรินทร์ สิมะโรจน์ อารยา เอ ฮาร์เก็ต | บริษัท ดีด้า วิดีโอ โปรดักชั่น จำกัด |
| ดุจฟ้าไร้ดาว | 22 ธันวาคม 2543 - 27 มกราคม 2544 | รติพงษ์ ภู่มาลี เกวลิน คอตแลนด์ | บริษัท ดีด้า วิดีโอ โปรดักชั่น จำกัด |
ละครเย็นก่อนข่าว > ปี 2544 : วันจันทร์ - อาทิตย์ เวลา 18.30 - 19.30 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| ต้นรัก | 28 มกราคม 2544 - กุมภาพันธ์ 2544 | เขตต์ ฐานทัพ วรนุช วงษ์สวรรค์ ไพโรจน์ สังวริบุตร อภิรดี ภวภูตานนท์ | บริษัท ดีด้า วิดีโอ โปรดักชั่น จำกัด |
| หักเหลี่ยมกุหลาบ | กุมภาพันธ์ 2544 - มีนาคม 2544 | สมชาย เข็มกลัด สุทธิดา เกษมสันต์ ณ อยุธยา | บริษัท อาร์เอส โปรโมชั่น จำกัด (มหาชน) |
| นางแมวป่า | มีนาคม 2544 - 28 เมษายน 2544 | รัฐธรรมนูญ ศรีฤกษ์ มัณฑนา หิมะทองคำ | บริษัท ดีด้า วิดีโอ โปรดักชั่น จำกัด |
| หัวใจในสุญญากาศ | 29 เมษายน 2544 - 28 พฤษภาคม 2544 | วีรภาพ สุภาพไพบูลย์ อารยา เอ ฮาร์เก็ต | บริษัท ดีด้า วิดีโอ โปรดักชั่น จำกัด |
| ยอดปรารถนา | 29 พฤษภาคม 2544 - 27 มิถุนายน 2544 | ศักดิ์สิทธิ์ แท่งทอง สิเรียม ภักดีดำรงฤทธิ์ กรรชัย กำเนิดพลอย มยุริญ ผ่องผุดพันธ์ | บริษัท พีดี วิดีโอ จำกัด |
| ทัณฑ์กามเทพ | 28 มิถุนายน 2544 - 27 กรกฎาคม 2544 | นุติ เขมะโยธิน พัชราภา ไชยเชื้อ | บริษัท ดาราวิดีโอ จำกัด |
| กองร้อย 501 ตอน แผ่นดินข้าใครอย่าแตะ | 28 กรกฎาคม 2544 - 27 สิงหาคม 2544 | รัฐธรรมนูญ ศรีฤกษ์ คทรีน่า กลอส นักรบ ไตรโพธิ์ พิจิตตรา สิริเวชชะพันธ์ บิณฑ์ บรรลือฤทธิ์ ด.ญ.อุษามณี ไวทยานนท์ | บริษัท โคลิเซี่ยม อินเตอร์กรุ๊ป จำกัด |
| กำนันหญิง | 28 สิงหาคม 2544 - 1 ตุลาคม 2544 | สวิช เพชรวิเศษศิริ เพชรลดา เทียมเพ็ชร | บริษัท พีดี วิดีโอ จำกัด |
| ลูกหลง | 2 ตุลาคม 2544 - 5 พฤศจิกายน 2544 | วีรภาพ สุภาพไพบูลย์ คีตภัทร อันติมานนท์ สุวัจนี ไชยมุสิก จักรกฤษณ์ คชรัตน์ ตระการ พันธุมเลิศรุจี ด.ญ.หนึ่งธิดา โสภณ ด.ญ.วรภร เลิศเกียรติไพบูลย์ | บริษัท ดาราวิดีโอ จำกัด |
| เมียจำเป็น | 6 พฤศจิกายน 2544 - 8 ธันวาคม 2544 | สวิช เพชรวิเศษศิริ กุลณัฐ กุลปรียาวัฒน์ ดนัย จิรา ภัคจีรา วรรณสุทธิ์ อภิรดี ภวภูตานนท์ | บริษัท กันตนา กรุ๊ป จำกัด (มหาชน) |
| แม่มดยอดยุ่ง | 9 ธันวาคม 2544 - 3 มกราคม 2545 | คลาวเดีย จักรพันธุ์ วีรภาพ สุภาพไพบูลย์ คัทรียา กาญจนโรจน์ ดนัย ศรีภิญโญ ดิษย์ลดา ดิษยนันทน์ ศิริพิชญ์ กฤษณะเศรณี | บริษัท กันตนา กรุ๊ป จำกัด (มหาชน) |
ละครเย็นก่อนข่าว > ปี 2545 : วันจันทร์ - อาทิตย์ เวลา 18.30 - 19.30 น.

| ชื่อเรื่อง | วันที่ออกอากาศ | นักแสดงนำ | ผลิตโดย |
| --- | --- | --- | --- |
| พรหมพาล | 4 มกราคม 2545 - 1 กุมภาพันธ์ 2545 | เขตต์ ฐานทัพ พรรัมภา สุขได้พึ่ง มัณฑนา หิมะทองคำ | บริษัท ดีด้า วิดีโอ โปรดักชั่น จำกัด |
| หัวใจเถื่อน | 2 กุมภาพันธ์ 2545 - 3 มีนาคม 2545 | เรืองศักดิ์ ลอยชูศักดิ์ ศศิกานต์ อภิชาตวรศิลป์ | บริษัท อาร์เอส โปรโมชั่น จำกัด (มหาชน) |
| กระตุกหนวดเสือ | 4 มีนาคม 2545 - 1 เมษายน 2545 | อนันต์ บุนนาค อนัน อันวา สุระ ธีระกล พิมพ์ศิริ พิมพ์ศรี | บริษัท เรด ดราม่า จำกัด |
| น้ำพุ | 2 เมษายน 2545 - 4 พฤษภาคม 2545 | สินจัย เปล่งพานิช จิรายุส วรรธนะสิน ตะวัน จารุจินดา เฌอมาลย์ บุญยศักดิ์ สินจัย เปล่งพานิช | บริษัท คลิก เทเลวิชั่น จำกัด |
| หวังด้วยใจ...ไปด้วยฝัน | 5 พฤษภาคม 2545 - 8 มิถุนายน 2545 | นวพล ภูวดล อารยา เอ ฮาร์เก็ต ปิยะพงษ์ ผิวอ่อน เมย์ เฟื่องอารมย์ | บริษัท ดาราวิดีโอ จำกัด |
| ดาวพระศุกร์ | 9 มิถุนายน 2545 - 10 กรกฎาคม 2545 | ดนุพร ปุณณกันต์ อติมา ธนเสนีวัฒน์ ภัทรา ทิวานนท์ กัลยณัฐ สีบุญเรือง พร้อมพงศ์ นพฤทธิ์ อรรถชัย อนันตเมฆ | บริษัท ดาราวิดีโอ จำกัด |
| โก๋ ตี๋ กี๋ หมวย | 11 กรกฎาคม 2545 - 6 สิงหาคม 2545 | พนมกร ตังทัตสวัสดิ์ สุนทรี ใหม่ละออ กัญญา ไรวินท์ | บริษัท 559 ออนแอร์ จำกัด |
| ช็อปปิ้ง ปิ๊งรัก | 7 สิงหาคม 2545 - 3 กันยายน 2545 | วีรภาพ สุภาพไพบูลย์ บัณฑิตา ฐานวิเศษ เบญจพล เชยอรุณ ศรัยฉัตร กุญชร ณ อยุธยา ดวงตา ตุงคะมณี ไพโรจน์ สังวริบุตร | บริษัท กันตนา กรุ๊ป จำกัด (มหาชน) |
| ตามรักตามล่า | 4 กันยายน 2545 - 3 ตุลาคม 2545 | พัสสน ศรินทุ อารยา เอ ฮาร์เก็ต ศิววงศ์ ปิยะเกศิน สิริมา อภิรัตนพันธุ์ หาญส์ หิมะทองคำ | บริษัท ดีด้า วิดีโอ โปรดักชั่น จำกัด |
| แสงดาวฝั่งทะเล | 4 ตุลาคม 2545 -  4 พฤศจิกายน 2545 | ทัช ณ ตะกั่วทุ่ง กุลสตรี ศิริพงษ์ปรีดา | บริษัท อาร์เอส โปรโมชั่น จำกัด (มหาชน) |
| รอยไถ | 5 พฤศจิกายน 2545 - 8 ธันวาคม 2545 | วินัย ไกรบุตร ทราย เจริญปุระ รชนีกร พันธุ์มณี ไชยา มิตรชัย | บริษัท ดีด้า วิดีโอ โปรดักชั่น จำกัด |
| เทพีจ้าวสังเวียน | 9 ธันวาคม 2545 - 3 มกราคม 2546 | ภูริ หิรัญพฤกษ์ ภัครมัย โปตระนันทน์ ฉัตรมงคล บำเพ็ญ เขมสรณ์ หนูขาว | บริษัท เอ็กแซ็กท์ จำกัด |